LEVELEZŐ TAGOZAT – gyakorlati jegy

**VKO1022 Alkotás IV.L**

**Tantárgyi tematika és félévi követelményrendszer**

Az alapvető plasztikai alakítási módokhoz kapcsolódó anyagok, eszközök, eljárások biztonságos használatának ismertetése, az alapvető munkavédelmi szabályok betartása/betartatása. Cél a plasztikai formanyelv sajátosságainak és a kompozíció térszervező tulajdonságai megismerése, az élő modell megfigyelésén keresztül, az arányok, az irányok a szerkezet pontos kialakítása, térben megformálása. A fény és az árnyék plasztikában betöltött szerepének megismerése, tudatos használata.

A szobrászat lényegesebb történeti, művészettörténeti példáinak áttekintése és szakmai szempontokból való elemzése. Néhány egyszerű szobrászati kivitelezési technológia megismerése és gyakorlása.

Az agyag, a plasztilin mintázása, gipszöntés, gipsz megmunkálás. Terrakotta szobor előkészítése.

A tantárgy lehetőséget biztosít arra, hogy a hallgatók személyes és gyakorlatorientált ismereteket szerezzenek ezen eljárásokról, eszközökről és anyagokról, a szobrászműhelyben pedig egyénre szabott konzultáció mellett alkotói tevékenységet végezzenek.

Műelemzés: a szobrászat lényegesebb történeti, művészettörténeti példáinak áttekintése és szakmai szempontokból való elemzése.

A plasztikai nyelv, a formai építkezés törvényeinek megismerése elsajátítása.

Megoldások keresése:

- a ritmus, az arány, a szimmetria-egyensúly; a tér és tömeg;

- a statikusság, dinamikusság, egyensúlyeltolódás, probléma-körének kérdéseire.

A stílus, az esztétikum, az alapvető hatáskeltés eszközrendszerének megismerése, elsajátítása.

A tantárgy lehetőséget biztosít arra, hogy a hallgatók személyes és gyakorlatorientált ismereteket szerezzenek ezen eljárásokról, eszközökről és anyagokról, a szobrászműhelyben pedig egyénre szabott konzultáció mellett alkotói tevékenységet végezzenek.

**Féléves tematika:**

* Emberi koponya mintázása.
* Megismerkedés a szobrászműhely alapvető alapanyagaival, eszközeivel, alapvető munkavédelmi tudnivalók megismerése. A koponya szobrának előkészítése, az agyag felhelyezése a szoborvázra illetve a szobor aljának kialakítása.
* A koponya arányainak gondos meghatározása, a koponya tengelyeinek megismerése.
* A szobor részleteinek kidolgozása.
* Otthoni feladatok: Drótszobor készítése – életnagyságú fej.

**2.**

* Felnagyított részletek: fül, szem, orr, száj 5-10 szeres méretű megmintázása. A szobor elkészítését fázisonként, majd a kész szobrokat a hallgatók lefényképezik.
* Otthoni feladatok: Saját kéz életnagyságú megmintázása.
* A szobrászműteremben és az otthon elkészült művek értékelése.

A foglalkozásokon történő részvétel:

- Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

Félévi követelmény: gyakorlati jegy

Az értékelés módja, ütemezése:

- A gyakorlati munka, prezentáció. A szobrászműhelyben és az otthon készült munkákat folyamatosan fényképekkel dokumentálják a hallgatók. Az értékelés döntően függ a fotódokumentáció bemutatásától is.

A félévközi ellenőrzések követelményei:

- A tantárgy jellege folyamatos gyakorlást feltételez, így a hallgatók minden alkalommal feladatot kapnak.

Az érdemjegy kialakításának módja:

- A félévi gyakorlati jegyet a gyakorlati munka, és a prezentáció eredményének súlyozott átlaga határozza meg.

- A kötelező irodalmi jegyzékben feltűntetett angol nyelvű elektronikus tananyagban található tesztek kitöltése.

Kötelező, ajánlott irodalom:

Folyóiratok:

Új művészet,

Balkon,

Artmagazin

Könyvek:

Zielinski Tibor: Szobrászati technikák Portrék: mintázás, terrakotta és gipsz, Cser kiadó 2012.

E. H. Gombrich: A művészet története Gondolat Kiadó Bp. 1983.

Romei – Gaudenzi: A szobrászat az ókortól napjainkig, Bp., Cicero, 1996

Herbert Read: A modern szobrászat, Bp., Corvina, l97l

Fekete Tamás: Szobrászat (Műhelytitkok sorozat), Bp., Corvina, l982

A képzőművészet iskolája I-II. (szerk. Solymár István), Bp., Képzőművészeti Alap Kiadóvállalata, l976

Moholy–Nagy László: Az anyagtól az építészetig, Bp., Corvina, l968

Sárréti Gergely: Művészeti anatómia. EFOP-3.4.3-16-2016-00018 „Tudásfejlesztés és –hasznosítás a Nyíregyházi Egyetemen” keretében fejlesztett elektronikus tananyag, 2018.

Dr. Zielinski Tibor

adjunktus, NyE

2019. 02. 10.